**บทที่ 3**

**วิธีดำเนินการวิจัย**

 การวิจัย นวัตกรรมการสร้างความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์แม่ลุ่มน้ำโขง ภาคตะวันออกเฉียงเหนือ ผู้วิจัยแบ่งระยะของการวิจัยออกเป็น 3 ระยะ โดยในระยะที่ 1 เป็นการศึกษาเอกสาร และงานวิจัยต่าง (Document Research) และการสัมภาษณ์ข้อมูลจากผู้ที่มีความรู้ ความเชี่ยวชาญ และจากประชาชนโดยใช้แบบสัมภาษณ์เป็นแบบ กึ่งโครงสร้าง (Semi- structured Interview) เพื่อหาข้อสรุปเชิงทฤษฎีการสร้างความเป็นหุ้นส่วนทางการบริหารงานท้องถิ่น เพื่อตอบวัตถุประสงค์ของการวิจัยข้อที่ 1 การวิจัยระยะที่ 2 เป็นการนำผลการวิจัยในระยะที่ 1 มาสร้างเครื่องมือของการวิจัย โดยในระยะที่ 2 เป็นการศึกษาสภาพการเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์แม่ลุ่มน้ำโขง ภาคตะวันออกเฉียงเหนือ โดยนำผลการวิจัยในระยะที่ 1 มาเป็นเนื้อหาในการศึกษา เพื่อตอบวัตถุประสงค์ข้อที่ 2 และศึกษาปัจจัยที่มีอิทธิพลต่อการเข้าไปเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขง ภาคตะวันออกเฉียงเหนือ โดยนำผลการวิจัยในระยะที่ 1 มาเป็นเนื้อหาในการศึกษา เพื่อตอบวัตถุประสงค์ข้อที่ 3 และตรวจสอบความกลมกลืนของรูปแบบปัจจัยเงื่อนไขที่มีอิทธิพลต่อการเข้าไปเป็นหุ้นส่วนทางการบริหารงานท้องถิ่น ในจังหวัดถนนยุทธศาสตร์ลุ่มแม่น้ำโขง ภาคตะวันออกเฉียงเหนือ เพื่อตอบวัตถุประสงค์ข้อที่ 4 เครื่องมือที่ใช้ในการวิจัยเป็นแบบสอบถามแบบมาตราส่วนประมาณค่า (Rating Scale) และการวิจัยระยะที่ 3 เป็นการนำผลการวิจัยในระยะที่ 2 มาเป็นข้อมูลในการสร้างและยืนยันนวัตกรรมความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มน้ำโขง ภาคตะวันออกเฉียงเหนือ วิธีดำเนินการยืนยันโดยผู้ทรงคุณวุฒิ โดยใช้วิธีการเลือกแบบการสุ่มแบบเฉพาะเจาะจง จำนวน 21 คน โดยใช้แบบสอบถามแบบมาตราส่วนประมาณค่า

**เครื่องมือที่ใช้เป็นแบบสอบถาม**

**การวิจัยมาตราส่วนประมาณค่า**

**5 ระดับ**

**ผู้มีส่วนได้ส่วนเสีย (Stakeholder)**

1) ประชาชน 2) พนักงานส่วนท้องถิ่น 3) ผู้บริหารท้องถิ่น

 **1. สภาพการเป็นหุ้นส่วนทางการบริหารงานท้องถิ่น**

 **2. ปัจจัยที่มีอิทธิพลต่อการเป็นหุ้นส่วนทางการบริหารงานท้องถิ่น**

 **3. โมเดลการเป็นหุ้นส่วนทางการบริหารงานท้องถิ่น**

 **ระยะที่ 2** ศึกษาสภาพและปัจจัยที่มีอิทธิพลต่อการเป็นหุ้นส่วนทางการบริหารงานท้องถิ่น และตรวจสอบความกลมกลืนของโมเดลการเป็นหุ้นส่วนทางการบริหารงานท้องถิ่นกับข้อมูลเชิงประจักษ์

 **ระยะที่ 3** การสร้างและยืนยันนวัตกรรมการพัฒนาความเป็นหุ้นส่วนทางการบริหารงานท้องถิ่น

**การยืนยันนวัตกรรม**

**โดยผู้ทรงคุณวุฒิ**

**จำนวน 21 คน**

**นวัตกรรมการสร้างความเป็นหุ้นส่วนทางการบริหารงานท้องถิ่น**

 **ระยะที่ 1** สร้างกรอบแนวคิด ข้อสรุปเชิงทฤษฎี การสร้างความเป็นหุ้นส่วนทางการบริหารงานท้องถิ่น

**ทบทวนแนวคิด ทฤษฏี**

**และงานวิจัยต่างๆ**

**ที่เกี่ยวข้อง (Document Research)**

**และการสัมภาษณ์แบบกึ่งโครงสร้าง**

**กรอบแนวคิดในการศึกษา**

**ความเป็นหุ้นส่วนทางการบริหารงานท้องถิ่น**

ภาพที่ 1 ขั้นตอนในการดำเนินการวิจัย

***ภาพที่ 3.1*** ขั้นตอนการวิจัย

 จากภาพที่ 3.1 ขั้นตอนในการดำเนินการวิจัย ผู้วิจัยได้แสดงรายละเอียด โดยนำเสนอรายละเอียดของการวิจัยแต่ละระยะ ดังต่อไปนี้

**ระยะที่ 1 เป็นการศึกษาเพื่อสร้างกรอบแนวคิดข้อสรุปเชิงทฤษฎีความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ**

 ได้แก่ จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี เพื่อนำผลการศึกษามาสร้างเป็นกรอบแนวคิดในการวิจัย การศึกษาในระยะนี้เป็นการศึกษา จากการทบทวนแนวคิด ทฤษฏี และงานวิจัยต่าง ๆ ที่เกี่ยวข้อง (Document Research) และการสัมภาษณ์ข้อมูลจากผู้ที่มีความรู้ ความเชี่ยวชาญ และจากผู้มีส่วนได้ส่วนเสีย โดยใช้แบบสัมภาษณ์เป็นแบบกึ่งโครงสร้าง (Semi- structured Interview)

 **1. ขอบเขตการวิจัย**

 1.1 ขอบเขตด้านพื้นที่

 การวิจัยครั้งนี้ผู้วิจัยได้กำหนดขอบเขตด้านพื้นที่ เฉพาะองค์กรปกครองส่วนท้องถิ่นในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ ได้แก่ จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี

 1.2 ขอบเขตด้านประชากรและกลุ่มตัวอย่าง

1.2.1 ประชากรที่ใช้ในการศึกษา คือ ประชาชนผู้มีสิทธิ์เลือกตั้ง ผู้บริหารท้องถิ่น และพนักงานส่วนท้องถิ่น ในเขตพื้นที่เฉพาะองค์กรปกครองส่วนท้องถิ่นในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ ได้แก่ จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี จำนวน 3,254,430 คน (สำนักงานคณะกรรมการการเลือกตั้ง, สำนักงานท้องถิ่น จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี, 2559)

 1.2.2 กลุ่มตัวอย่างที่ใช้ในการศึกษา คือ ประชาชนผู้มีสิทธิ์เลือกตั้ง ผู้บริหารท้องถิ่น พนักงานส่วนท้องถิ่น องค์กรภาคประชาสังคม ปราชญ์ชาวบ้าน ผู้นำชุมชน ผู้เชี่ยวชาญด้าน การมีส่วนร่วม นักวิชาการ

 1.3 ขอบเขตด้านเนื้อหา

 การวิจัยในระยะนี้เป็นการค้นหากรอบแนวคิดข้อสรุปเชิงทฤษฎีการสร้างความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ เพื่อสร้างเป็นกรอบแนวคิดของการวิจัย โดยศึกษาเนื้อหาในประเด็นหลัก คือ

 1.3.1 ศึกษาหลักของการเป็นหุ้นส่วน (Partnership)

 1.3.2 ศึกษาหลักการสร้างความรู้สึกในการเป็นเจ้าของ (Sense of Belonging)

 1.3.3 แนวคิดและทฤษฎีที่เกี่ยวข้องกับความเป็นหุ้นส่วนทางการบริหาร

 1) แนวคิดและทฤษฎีความรู้สึกเป็นส่วนหนึ่งของท้องถิ่น

 2) แนวคิด ทฤษฎีความร่วมมือ

 3) แนวคิดและทฤษฏีการมีส่วนร่วม

 4) แนวคิดและทฤษฎีผู้มีส่วนได้ส่วนเสีย

 1.3.4 แนวคิดเกี่ยวกับปัจจัยที่มีอิทธิพลต่อการเป็นหุ้นส่วนทางการบริหาร

 โดยทำการศึกษาจากเอกสาร และแนวคิด ทฤษฎีต่างๆ ที่มีความสัมพันธ์ มีความเกี่ยวข้อง และสามารถเทียบเคียงนำไปสู่การสร้างความเป็นหุ้นส่วน (Partnership) และสร้างความรู้สึกในการเป็นเจ้าของ (Sense of Belonging)

 1.4 ขอบเขตด้านแหล่งข้อมูล

 แหล่งข้อมูลที่จะใช้ในการศึกษาในระยะนี้ ผู้วิจัย กำหนดไว้จาก 2 แหล่ง ดังนี้

 1.4.1 แหล่งข้อมูลที่เป็นเอกสาร ได้แก่ แนวคิดและทฤษฎีเกี่ยวกับการเป็นหุ้นส่วน แนวคิดและทฤษฎีปัจจัยที่มีอิทธิพลต่อการเป็นหุ้นส่วน แนวคิดและทฤษฎีเกี่ยวกับความรู้สึกเป็นเจ้าของ แนวคิดและทฤษฎีผู้มีส่วนได้ส่วนเสีย แนวคิดทฤษฎีการมีส่วนร่วม แนวคิดและทฤษฎีความต้องการ แนวคิดและทฤษฎีการบริหาร แนวคิดและทฤษฎีการปกครองท้องถิ่น ฯลฯ

 1.4.2 แหล่งข้อมูลที่เป็นบุคคล ได้แก่ ประชาชนผู้มีสิทธิ์เลือกตั้ง ผู้บริหารท้องถิ่น พนักงานส่วนท้องถิ่น องค์กรภาคประชาสังคม ปราชญ์ชาวบ้าน ผู้นำชุมชน นักวิชาการ ผู้เชี่ยวชาญด้านการมีส่วนร่วม ฯลฯ โดยจะทำการสัมภาษณ์บุคคลดังกล่าวด้วยแบบสัมภาษณ์แบบกึ่งโครงสร้าง (Semi- structured Interview)

 1.5 ขอบเขตด้านระยะเวลา

 การศึกษาระยะนี้ศึกษาระหว่าง เดือนตุลาคม - พฤศจิกายน พ.ศ. 2559

 **2. เครื่องมือในการเก็บข้อมูล**

 2.1 หลักการวิเคราะห์และสังเคราะห์เอกสาร โดยการวิเคราะห์แนวคิด ทฤษฎี และงานวิจัยที่เกี่ยวข้อง

 2.2 การศึกษาภาคสนาม โดยจะทำการสัมภาษณ์บุคคลดังกล่าวข้างต้นด้วยแบบสัมภาษณ์แบบกึ่งโครงสร้าง (Semi- structured Interview) เพื่อศึกษาเกี่ยวกับหลักการสร้างความเป็นหุ้นส่วนทางการบริหารงานท้องถิ่น

 **3. วิธีการเก็บรวบรวมข้อมูล**

 การเก็บข้อมูลจะทำการวิเคราะห์เอกสารไปพร้อม ๆ กับการศึกษาภาคสนาม คือการลงพื้นที่วิจัยเพื่อให้ได้ความคิดเห็นเกี่ยวกับหลักการในการสร้างความเป็นหุ้นส่วนทางการบริหารงานท้องถิ่น มูลเหตุทางการเข้าไปเป็นหุ้นส่วนทางการบริหารงานท้องถิ่น จากการสัมภาษณ์บุคคลที่มีความรู้ ความเชี่ยวชาญ และจากประชาชนในพื้นที่วิจัย ด้วยการสัมภาษณ์แบบกึ่งโครงสร้าง (Semi- structured Interview) เพื่อเปิดโอกาสให้ผู้ให้ข้อมูลได้มีอิสระในการพูดเพื่อให้ได้ข้อเท็จจริงมากที่สุด

 **4. การวิเคราะห์ข้อมูล**

 ภายหลังจากการวิเคราะห์แนวคิด ทฤษฎี แล้วทำการสังเคราะห์กรอบแนวคิด ในเชิงทฤษฎี อธิบายหลักการเป็นหุ้นส่วนและมูลเหตุแห่งปัจจัยที่มีอิทธิพลต่อการเข้าไปเป็นหุ้นส่วนทางการบริหารงานท้องถิ่น หลังจากนั้นก็จะนำข้อมูลจากภาคสนามมาสนับสนุนและสังเคราะห์ โดยใช้วิธีวิเคราะห์เนื้อหา พรรณนารายละเอียด ตีความ หาความหมาย และอธิบายความ โดยใช้วิธีวิเคราะห์แบบอุปนัย (Analysis Induction) และสถิติเชิงพรรณนา (Descriptive Method) แล้วนำมาทำการสังเคราะห์ข้อมูลที่ได้จากการสัมภาษณ์กลุ่มตัวอย่างเป้าหมาย นำมาสรุปสาระสำคัญ ประเด็นความเห็น และข้อความสำคัญขององค์ประกอบที่เกี่ยวข้องหรือมีอิทธิพลต่อการเป็นหุ้นส่วนทางการบริหารงานท้องถิ่น ประกอบกับการทวนเอกสารและงานวิจัยที่เกี่ยวข้องกับบริบทของการวิจัย แล้วนำข้อมูลมาสร้างเป็นกรอบแนวคิดในเชิงทฤษฎีให้สมบูรณ์มากขึ้น

**ระยะที่ 2 เป็นการศึกษาสภาพการเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์แม่ลุ่มน้ำโขง**

 เพื่อตอบวัตถุประสงค์ข้อที่ 2 และศึกษาปัจจัยที่มีอิทธิพลต่อการเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ เพื่อตอบวัตถุประสงค์ข้อที่ 3 และตรวจสอบความกลมกลืนของโมเดลหุ้นส่วนทางการบริหารงานท้องถิ่น เพื่อตอบวัตถุประสงค์ข้อที่ 4 เครื่องมือที่ใช้ในการวิจัยเป็นแบบสอบถามแบบมาตราส่วนประมาณค่า (Rating Scale) 5 ระดับ ได้แก่ น้อยที่สุด น้อย ปานกลาง มาก และมากที่สุด

 **1. ขอบเขตการวิจัย**

 1.1 ขอบเขตด้านพื้นที่

 การวิจัยครั้งนี้ผู้วิจัยได้กำหนดขอบเขตด้านพื้นที่ เฉพาะองค์กรปกครองส่วนท้องถิ่นในจังหวัดถนนยุทธศาสตร์ลุ่มแม่น้ำโขง ภาคตะวันออกเฉียงเหนือ ได้แก่ จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี

 1.2 ขอบเขตด้านประชากรและกลุ่มตัวอย่าง

 1.2.1 ประชากรที่ใช้ในการศึกษา คือ ประชาชนผู้มีสิทธิ์เลือกตั้ง ผู้บริหารท้องถิ่น และพนักงานส่วนท้องถิ่น ในพื้นที่เฉพาะองค์กรปกครองส่วนท้องถิ่นจังหวัดถนนยุทธศาสตร์ ลุ่มแม่น้ำโขงภาคตะวันออกเฉียงเหนือ ได้แก่ จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี จำนวน 3,253,430 คน (สำนักงานคณะกรรมการการเลือกตั้ง,สำนักงานท้องถิ่น จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี.2559)

 1.2.2 กลุ่มตัวอย่างที่ใช้ในการศึกษา คือ ประชาชนผู้มีสิทธิ์เลือกตั้ง ผู้บริหารท้องถิ่น และพนักงานส่วนท้องถิ่น ในเขตพื้นที่เฉพาะองค์กรปกครองส่วนท้องถิ่นในเขตจังหวัดเส้นทางถนนยุทธศาสตร์ลุ่มน้ำโขง ภาคตะวันออกเฉียงเหนือ ได้แก่ จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี จำนวน 400 คน ได้มาโดยการกำหนดขนาดกลุ่มตัวอย่าง โดยใช้สูตรการคำนวณหาขนาดกลุ่มตัวอย่างของ Yamane (1 973, p. 727 , อ้างถึงใน บุญชม ศรีสะอาด, 2545, น. 43) จากนั้นจึงทำการสุ่มอย่างง่าย(Simple Random Sampling) ด้วยวิธีการจับสลาก (Lottery Method)

 จากสูตร n **= **

 n = ขนาดของกลุ่มตัวอย่าง

 N = ขนาดของประชากรทั้งหมดที่ใช้ในการวิจัย

 e = ค่าความคลาดเคลื่อนจากการสุ่มตัวอย่าง กำหนดที่ร้อยละ 0.05

 แทนค่าในสูตร

 n = 3,253,430

 1+3,253,430(.05)2

 n = 399.99

 เพื่อให้เป็นไปตามหลักการทางคณิตศาสตร์และสถิติ จึงกำหนดขนาดกลุ่มตัวอย่างเป็นจำนวนเต็ม คือ 400 คน

 1.2.3 การสุ่มกลุ่มตัวอย่าง (Sampling)

 ขั้นตอนการสุ่มตัวอย่าง ผู้วิจัยออกแบบการสุ่มตัวอย่างแบบ 2 – Stage Sampling เป็นวิธีที่ประชากรแต่ละหน่วยมีโอกาสถูกสุ่มมาเป็นกลุ่มตัวอย่างเท่า ๆ กัน เพื่อเป็นการกระจายกลุ่มตัวอย่างและครอบคลุมทุกระดับชั้น ผู้วิจัยใช้วิธีสุ่มตัวอย่างแบบชั้นภูมิ (Stratified Random Sampling) โดยการกำหนดสัดส่วนแล้วใช้วิธีสุ่มอย่างง่าย (Simple Random Sampling) ด้วยวิธีการจับสลาก (Lottery Method) โดยเขียนชื่อผู้มีสิทธิ์เลือกตั้ง,เขียนชื่อองค์กรปกครองส่วนท้องถิ่นส่วนในส่วนของผู้บริหารท้องถิ่นเพื่อให้ได้กลุ่มตัวอย่างที่เป็นตัวแทนผู้บริหารท้องถิ่นและเขียนชื่อองค์กรปกครองส่วนท้องถิ่น โดยให้เป็นตัวแทนในการตอบของพนักงานส่วนท้องถิ่นแล้วนำใส่ในกล่อง จำนวน 6 กล่อง ตามจังหวัด หยิบขึ้นมาทีละใบได้ใบใดทำการบันทึกไว้ แล้วนำสลากใบนั้นใส่กลับลงไปในกล่องเช่นเดิม เพื่อให้ทุกคนมีโอกาสถูกเลือกเท่าๆกันหากได้ใบเดิมก็ใส่กลับเข้าไปใหม่ ดำเนินการเช่นนี้จนได้จำนวนครบตามจำนวนกลุ่มตัวอย่างจากทุกจังหวัด โดยการวิจัยครั้งนี้ ผู้วิจัยออกแบบการสุ่มตัวอย่างแบบ 2 – Stage Sampling โดยทำการสุ่มแบบชั้นภูมิ (Stratified Random) เพื่อกระจายแบบสอบถามให้ครอบคลุมพื้นที่วิจัยในแต่ละจังหวัด และหลังจากนั้นจึงทำการสุ่มอย่างง่าย(Simple Random Sampling) ด้วยวิธีการจับสลาก (Lottery Method) เพื่อกระจายแบบสอบถามไปยังกลุ่มตัวอย่าง

**ตารางที่ 3.1**

*สัดส่วนจำนวนประชากรและกลุ่มตัวอย่าง*

|  |  |
| --- | --- |
| จังหวัด | จำนวนประชากร(คน) |
| ประชาชน | ข้าราชการ | ผู้บริหารท้องถิ่น | รวม | กลุ่มตัวอย่าง |
| บึงกาฬ | 315,858 | 2,589 | 60 | 318,507 | 39.16 |
| หนองคาย | 399,309 | 2,685 | 68 | 402,062 | 49.43 |
| นครพนม | 547,337 | 4,124 | 104 | 551,565 | 67.81 |
| มุกดาหาร | 266,732 | 2,389 | 55 | 269,176 | 33.09 |
| อำนาจเจริญ | 293,159 | 2,950 | 64 | 296,173 | 36.41 |
| อุบลราชธานี | 1,410,580 | 5,128 | 239 | 1,415,947 | 174.09 |
| รวม | 3,232,975 | 19,865 | 590 | 3,253,430 | 400.00 |

*หมายเหตุ.* ปรับปรุงจาก สำนักงานคณะกรรมการการเลือกตั้ง, โดย กรมการปกครอง, 2543, *คู่มือการปฏิบัติงานจัดทำแผนพัฒนาองค์การบริหารส่วนตำบล.* กรุงเทพฯ : กระทรวงมหาดไทย.

  **1.2.3 ขอบเขตด้านเนื้อหา**

 การศึกษาระยะนี้ผู้วิจัยได้นำกรอบแนวคิดที่สร้างจากการวิจัยในระยะที่ 1 มาเป็นกรอบเนื้อหาในการวิจัย ดังนี้

 1) สภาพการเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ จากผลการวิจัยในระยะที่ 1

 2) ปัจจัยเงื่อนไขที่มีอิทธิพลต่อการเข้าไปเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ จากผลการวิจัยในระยะ ที่ 1

 3) ตรวจสอบความกลมกลืนของโมเดลหุ้นส่วนทางการบริหารงานท้องถิ่น จากผลการวิจัยในระยะที่ 1

 **2. เครื่องมือที่ใช้ในการวิจัย (Research Instrument)**

 เครื่องมือที่ใช้ในการวิจัยครั้งนี้ มีลักษณะเป็นแบบสอบถาม แบ่งออกเป็น 4 ตอน ดังนี้

 ตอนที่ 1 สอบถามข้อมูลทั่วไปของผู้ตอบแบบสอบถาม เป็นประเภทแบบสอบถามรายการ (Check list)

 ตอนที่ 2 แบบสอบถามวัดปัจจัยที่มีอิทธิพลต่อการเข้าไปเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ ได้แก่ จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี ลักษณะเครื่องมือเป็นมาตรวัดแบบประเมินค่า (Rating Scale) 5 ระดับ คือ น้อยที่สุด น้อย ปานกลาง มาก และมากที่สุด (พรพิมล หรรษาภิรมย์โชค, 2550) มีทั้งหมด 4 ปัจจัย ดังนี้ ปัจจัยส่วนบุคคล ปัจจัยด้านเป้าหมาย ปัจจัยด้านสภาพแวดล้อ และจิตสำนึกองค์การ

 ตอนที่ 3 แบบสอบถามวัดความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขง ภาคตะวันออกเฉียงเหนือ ได้แก่ จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี ลักษณะเครื่องมือเป็นมาตรวัดแบบประเมินค่า (Rating Scale) 5 ระดับ คือ น้อยที่สุด น้อย ปานกลาง มาก และมากที่สุด (พรพิมล หรรษาภิรมย์โชค, 2550) โดยจำแนกเนื้อหาตามตัวแปร

 ตอนที่ 4 ข้อคำถามเกี่ยวกับข้อเสนอแนะในการพัฒนาการสร้างความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มน้ำโขงภาคตะวันออกเฉียงเหนือ เป็นคำถามปลายเปิด

 **3. การสร้างและตรวจสอบเครื่องมือ (Research Instrument)**

 รายละเอียดการสร้างและการตรวจสอบคุณภาพของเครื่องมือวิจัย มีดังนี้

 3.1.1 การสร้างเครื่องมือ

 1) ศึกษาวรรณกรรมที่เกี่ยวข้องถึงหลักการ แนวคิด และทฤษฎีที่เกี่ยวข้องกับการวัดตัวแปรในการวิจัย กำหนดนิยามเชิงปฏิบัติการและโครงสร้างของตัวแปรที่ต้องการศึกษา

 2) นำผลจาการศึกษา ในส่วนข้อมูลที่ได้จากการสัมภาษณ์แบบกึ่งโครงสร้างจาก ผู้ที่มีความรู้ความเชี่ยวชาญด้านการสร้างความรู้สึกในการเป็นเจ้าของ ด้านการมีส่วนร่วม และจากการสัมภาษณ์ประชากร เกี่ยวกับประเด็นในการเป็นหุ้นส่วน และเกี่ยวกับตัวแปรหรือเหตุของปัจจัยในการสร้างการเป็นหุ้นส่วนทางการบริหารงานท้องถิ่น มาพิจารณาร่วมกับการทบทวนวรรณกรรมที่เกี่ยวข้อง

 3) หลังจากที่คัดเลือกตัวแปรที่เกี่ยวข้องกับการสร้างความเป็นหุ้นส่วนทางการบริหารงานท้องถิ่นที่เหมาะสมกับบริบทแล้ว หลังจากนั้นผู้วิจัยจึงสร้างข้อคำถามเชิงปฏิบัติการ เสนอต่ออาจารย์ที่ปรึกษาตรวจสอบความสอดคล้องระหว่างข้อคำถามกับประเด็นที่ต้องการวัด และให้คำแนะนำเพื่อปรับปรุงข้อคำถามให้ถูกต้องเหมาะสมยิ่งขึ้น

 4) นำแบบสอบถามฉบับร่าง พร้อมทั้งรายละเอียดเกี่ยวกับเค้าโครงวิทยานิพนธ์และแบบประเมินให้ผู้เชี่ยวชาญ จำนวน 5 ท่าน เป็นผู้ตรวจสอบความตรงเชิงเนื้อหา (Content Validity) ของแบบสอบถาม เพื่อพิจารณาความตรงด้านเนื้อหา ด้านสถิติสถิติและประเมินผล และด้านภาษา เพื่อพิจารณาความตรงเชิงเนื้อหา (Content Validity) ของแบบสอบถาม ได้แก่

 4.1) ผู้ช่วยศาสตราจารย์ ดร.วินัย จำปาอ่อน วุฒิการศึกษา ปร.ด. (สาขาวิชายุทธศาสตร์การพัฒนาภูมิภาค) มหาวิทยาลัยราชภัฏอุบลราชธานี อาจารย์ประจำสาขาวิชารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี เป็นผู้เชี่ยวชาญด้านโครงสร้าง

 4.2) ดร.พายุ นาวาคูระ วุฒิการศึกษา ร.ด.(สาขาวิชารัฐศาสตร์) มหาวิทยาลัยอุบลราชธานี อาจารย์ประจำสาขาวิชาการปกครองท้องถิ่น คณะมนุษยศาสตร์และสังคมศาสตร์ มหาวิทยาลัย ราชภัฏอุบลราชธานี เป็นผู้เชี่ยวชาญด้านเนื้อหา

 4.3) ดร. ไพฑูรย์ รักษ์ประเทศ วุฒิการศึกษา ปรัชญาดุษฎีบัณฑิต (สาขาวิชาสื่อสารการเมือง) ตำแหน่งรองผู้ว่าราชการจังหวัดนครพนม เป็นผู้เชี่ยวชาญด้านเนื้อหา

 4.4) ดร.นิศานาจ โสภาพล วุฒิการศึกษา กศ.ม.(สาขาวิชาภาษาไทย) มหาวิทยาลัยมหาสารคาม อาจารย์ประจำหลักสูตรภาษาไทย คณะมนุษยศาสตร์และสังคมศาสตร์ มหาวิทยาลัยราชภัฏอุบลราชธานี เป็นผู้เชี่ยวชาญภาษา

 4.5) ผู้ช่วยศาสตราจารย์ ดร.สรร ธงยศ วุฒิการศึกษา ปร.ด. (สาขาวิชาประชากรศึกษา) อาจารย์ประจำหลักสูตรปรัชญาดุษฎีบัณฑิต สาชาวิชา ยุทธศาสตร์เพื่อการพัฒนาภูมิภาค เป็นผู้เชี่ยวชาญด้านสถิติและประเมินผล

 **4. การตรวจสอบคุณภาพเครื่องมือ**

 4.1 นำแบบสอบถามให้ผู้เชี่ยวชาญ เพื่อตรวจสอบคุณภาพของข้อคำถาม ด้านความตรงเชิงเนื้อหา (Content Validity) โดยให้ผู้เชี่ยวชาญพิจารณาความสอดคล้องและความเหมาะสม ของข้อคำถามรายข้อกับนิยามเชิงปฏิบัติการ (Index of Consistency : IC) (พวงรัตน์ ทวีรัตน์, 2543, น. 117) ที่ใช้ในกรณีที่เครื่องมือเป็นแบบวัดที่เป็นสเกลระดับว่ามีความเหมาะสมหรือไม่ รวมทั้งขอข้อเสนอแนะเพื่อปรับปรุงแก้ไขข้อคำถาม ซึ่งผู้วิจัยจะนำแบบสอบถามที่มีค่า IC ตั้งแต่ .67 ขึ้นไป (บุญชม ศรีสะอาด, 2545, น. 101) ซึ่งสามารถตัดสินได้ว่าข้อคำถามมีความสอดคล้องเหมาะสมกับนิยามเชิงปฏิบัติการ หลังจากนั้นได้ปรับปรุงข้อคำถามตามข้อเสนอแนะของผู้เชี่ยวชาญก่อนนำไปทดลองใช้ต่อไป โดยกำหนดค่า ดังนี้

 ให้คะแนน +1 เมื่อแน่ใจว่าข้อคำถามนั้นสอดคล้องกับวัตถุประสงค์

 ให้คะแนน 0 เมื่อไม่แน่ใจว่าข้อคำถามนั้นสอดคล้องกับวัตถุประสงค์

 ให้คะแนน -1 เมื่อแน่ใจว่าข้อคำถามไม่สอดคล้องกับวัตถุประสงค์

 4.2) นำแบบสอบถามที่สร้างขึ้นไปทดลองใช้ (Try-out) กับประชากรที่ไม่ใช่กลุ่มตัวอย่าง จำนวน 40 คน แล้วนำข้อมูลที่เก็บรวบรวมได้ไปหาคุณภาพของเครื่องมือ วิเคราะห์ความเชื่อถือได้ (Reliability) ของแบบสอบถามโดยการหาค่าสัมประสิทธิ์แอลฟา (Alpha Coefficient) โดยใช้วิธีครอนบาค (Cronbach) ได้ค่าสัมประสิทธิ์แอลฟาของครอนบาค (Cronbach s Alpha Coefficient) ทั้งฉบับเท่ากับ 0.984 และนำผลคุณภาพของเครื่องมือที่ทดลองใช้ไปให้อาจารย์ที่ปรึกษาวิทยานิพนธ์ ตรวจสอบและให้ข้อเสนอแนะเพื่อการปรับปรุงแบบสอบถามและข้อคำถามก่อนนำไปเก็บรวบรวมข้อมูลเชิงประจักษ์ในขั้นตอนต่อไป

 **5. การเก็บรวบรวมข้อมูล (Data Collection)**

 การเก็บรวบรวมข้อมูล ผู้วิจัยดำเนินการตามขั้นตอน ดังนี้

 5.1 ผู้วิจัยทำการเก็บรวบรวมข้อมูลเชิงประจักษ์ โดยขอหนังสือความร่วมมือในการเก็บข้อมูลจาก คณะรัฐศาสตร์และรัฐประศาสนศาสตร์ มหาวิทยาลัยราชภัฏมหาสารคาม เพื่อขออนุญาตจากท้องถิ่นจังหวัดในเขตพื้นที่ที่ศึกษา เพื่อแจ้งให้องค์กรปกครองส่วนท้องถิ่น กลุ่มตัวอย่างทราบ และขอความอนุเคราะห์ในการตอบแบบสอบถาม

 5.2 ผู้วิจัยส่งหนังสือขอความอนุเคราะห์ในการตอบแบบสอบถาม โดยได้กำหนดรหัสของแบบสอบถามเพื่อให้ง่ายต่อการติดตามและตรวจสอบจำนวนของแบบสอบถามที่ตอบกลับคืน ส่งแบบสอบถามถึงผู้ตอบโดยแนบซองจดหมายที่จ่าหน้าซองถึงผู้วิจัย พร้อมทั้งติดตราไปรษณีย์ เพื่ออำนวยความสะดวกในการส่งแบบสอบถามกลับมายังผู้วิจัย และขอความอนุเคราะห์ให้ตอบกลับภายใน 3 สัปดาห์โดยทางไปรษณีย์

 5.3 ตรวจสอบและคัดแยกแบบสอบถามที่สมบูรณ์ที่ได้รับการตอบกลับ เพื่อนำแบบสอบถามที่ได้รับไปวิเคราะห์ข้อมูลในขั้นตอนต่อไป

 5.4 นำแบบสอบถามที่สมบูรณ์มาตรวจให้คะแนนตามเกณฑ์ที่กำหนดเพื่อทำการวิเคราะห์ทางสถิติต่อไป

 **6. การวิเคราะห์ข้อมูล (Data Analysis)**

 การวิเคราะห์ข้อมูลเป็นการวิเคราะห์เพื่อศึกษาลักษณะของแต่ละตัวแปร สถิติที่จะใช้วิเคราะห์เพื่อตอบคำถามการวิจัย และการวิเคราะห์โดยสถิติเพื่อตรวจสอบอิทธิพลของตัวแปรที่สนใจ ซึ่งแบ่งออกเป็น 4 ส่วน ดังนี้

 6.1 การวิเคราะห์ข้อมูลทั่วไปของผู้ตอบแบบสอบถาม การวิเคราะห์ในขั้นนี้เป็นการวิเคราะห์เพื่อให้ทราบลักษณะภูมิหลังของกลุ่มตัวอย่าง ได้แก่ สถานะของผู้มีส่วนได้ส่วนเสีย เพศ อายุ อาชีพ รายได้ ระดับการศึกษา การเป็นสมาชิกกลุ่ม และบทบาทในชุมชน ใช้การแจกแจงความถี่ (Frequency) ร้อยละ (Percentage) ค่าเฉลี่ย () ค่าส่วนเบี่ยงเบนมาตรฐาน (S.D.) นำเสนอผลการวิเคราะห์ข้อมูลในรูปตารางประกอบคำอธิบาย

 6.2 การวิเคราะห์สภาพความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขง ภาคตะวันออกเฉียงเหนือ สถิติที่ใช้คือ ค่าเฉลี่ย () ค่าส่วนเบี่ยงเบนมาตรฐาน (S.D.) นำเสนอผลการวิเคราะห์ข้อมูลในรูปตารางประกอบคำอธิบาย

 6.3 การวิเคราะห์ปัจจัยที่มีอิทธิพลต่อการเป็นหุ้นส่วนทางการบริหารงานท้องถิ่น ในจังหวัดถนนยุทธศาสตร์ลุ่มแม่น้ำโขง ภาคตะวันออกเฉียงเหนือ โดยการวิเคราะห์สหสัมพันธ์ถดถอยพหุคูณเชิงเส้น (Multiple Linear Regression Analysis) แบบ Enter ที่ระดับนัยสำคัญ ทางสถิติ .0.5 โดยมมีการแปลผลข้อมูล ในข้อ 6.1 – 6.3 ดังนี้

 6.3.1 คะแนนที่ได้จะนำมาวิเคราะห์หาค่าเฉลี่ยและแปลความหมายสภาพความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มน้ำโขง ภาคตะวันออกเฉียงเหนือ โดยนำคะแนนมาแบ่งเป็นช่วงเท่า ๆ กัน ตั้งแต่ 1-5 คะแนน จำนวน 5 ชั้น โดยมีความกว้างเท่ากับ 0.80 คะแนนเกณฑ์การแปลความหมายของค่าเฉลี่ยในแบบสอบถามผู้วิจัยยึดหลักเกณฑ์ ดังนี้ (รังสรรค์ สิงหเลิศ, 2551, น. 186)

 ระดับคะแนน 1.00-1.80 หมายถึง ความเป็นหุ้นส่วน น้อยที่สุด

 ระดับคะแนน 1.81-2.60 หมายถึง ความเป็นหุ้นส่วน น้อย

 ระดับคะแนน 2.61-3.40 หมายถึง ความเป็นหุ้นส่วน ปานกลาง

 ระดับคะแนน 3.41-4.20 หมายถึง ความเป็นหุ้นส่วน มาก

 ระดับคะแนน 4.21-5.00 หมายถึง ความเป็นหุ้นส่วน มากที่สุด

 6.3.2 คะแนนที่ได้จะนำมาวิเคราะห์หาค่าเฉลี่ยและแปลความหมายความคิดเห็นของหลักการเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มน้ำโขง ภาคตะวันออกเฉียงเหนือ โดยนำคะแนนมาแบ่งเป็นช่วงเท่า ๆ กัน ตั้งแต่ 1 - 5 คะแนน จำนวน 5 ชั้น โดยมีความกว้างเท่ากับ 0.80 คะแนนเกณฑ์การแปลความหมายของค่าเฉลี่ยในแบบสอบถามผู้วิจัยยึดหลักเกณฑ์ ดังนี้ (รังสรรค์ สิงหเลิศ, 2551, น. 186)

 ระดับคะแนน 1.00 - 1.80 หมายถึง ไม่เห็นด้วยอย่างยิ่ง

 ระดับคะแนน 1.81 - 2.60 หมายถึง ไม่เห็นด้วย

 ระดับคะแนน 2.61 - 3.40 หมายถึง ไม่แน่ใจ

 ระดับคะแนน 3.41 - 4.20 หมายถึง เห็นด้วย

 ระดับคะแนน 4.21 - 5.00 หมายถึง เห็นด้วยอย่างยิ่ง

 การวิเคราะห์โมเดลสมการโครงสร้างหุ้นส่วนทางการบริหารงานท้องถิ่น การวิเคราะห์ความตรงเชิงโครงสร้างโดยการวิเคราะห์ค่าสัมประสิทธิ์ถดถอยพหุคูณ และวิเคราะห์เส้นทางอิทธิพล การวิเคราะห์โมเดลสมการโครงสร้าง(Structural Equation Modeling : SEM) หุ้นส่วนทางการบริหารงานท้องถิ่น หรือการตรวจสอบความสอดคล้องระหว่างโมเดลตามทฤษฎีและข้อมูลเชิงประจักษ์ด้วยการประมาณค่าพารามิเตอร์โดยวิธีไลค์ลิฮูดสูงสุด (Maximum Likelihood Estimate = ML) ขั้นตอนการวิเคราะห์องค์ประกอบเชิงยืนยัน (CFA) ของตัวแปรอิสระเริ่มต้นที่การพัฒนาโมเดลที่เป็นกรอบแนวคิดเชิงทฤษฎี (Theoretical Model) หรือสมมติฐานการวิจัยก่อน จากนั้นจึงทำการวิเคราะห์โมเดลเพื่อตรวจสอบความตรงของโมเดลที่สร้างขึ้นกับข้อมูลเชิงประจักษ์ มีขั้นตอนที่สำคัญในการวิเคราะห์ 5 ขั้นตอน ประกอบด้วย การกำหนดข้อมูลเฉพาะของโมเดล การระบุค่าความเป็นไปได้ค่าเดียวของโมเดล การประมาณค่าพารามิเตอร์ของโมเดล การตรวจสอบความสอดคล้องของโมเดล การปรับโมเดล พูลพงศ์ สุขสว่าง (2556) โดยมีรายละเอียดดังนี้

 6.4 การตรวจสอบความกลมกลืนของโมเดล นวัตกรรมการสร้างความเป็นหุ้นส่วนทางการบริหารงานท้องถิ่น ในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ โดยการวิเคราะห์เส้นทางอิทธิพล ดำเนินการดังนี้

 6.4.1 การวิเคราะห์เส้นทางอิทธิพล แสดงความสัมพันธ์ของตัวแปรที่ศึกษา ทดสอบความมีนัยสำคัญด้วยสถิติทดสอบที เพื่อศึกษาโครงสร้างความสัมพันธ์เชิงเหตุผลของปัจจัยกับความเป็นหุ้นส่วนทางการบริหารงานท้องถิ่น

 6.4.2 การตรวจสอบความกลมกลืนของโมเดล เพื่อศึกษาภาพรวมของโมเดลว่ากลมกลืนกับข้อมูลเชิงประจักษ์เพียงใด ผู้วิจัยใช้ค่าสถิติที่จะตรวจสอบ ดังนี้

 1) ค่า ไค-สแควร์ (chi-square statistics) เป็นค่าสถิติที่ใช้ทดสอบสมมุติฐานทางสถิติว่า ฟังก์ชั่นความกลมกลืนมีค่าเป็นศูนย์ ถ้าค่า ไค-สแควร์ มีค่าต่ำมาก หรือยิ่งเข้าใกล้ศูนย์มากเท่าไร แสดงว่าโมเดลมีความกลมกลืนกับข้อมูลเชิงประจักษ์ นงลักษณ์ วิรัชชัย (2548, น. 9 - 18)

 2) ค่าสัดส่วน $x^{2}/df $เนื่องจากเมื่อจำนวนกลุ่มตัวอย่างมาก ค่า ไค-สแควร์ ก็จะยิ่งสูงมากจนอาจทำให้สรุปผลได้ไม่ถูกต้อง ดังนั้นจึงจึงแก้ไขโดยพิจารณาค่า $x^{2}/df$ ซึ่งควรมีค่าไม่ควรเกิน 2.00 นงลักษณ์ วิรัชชัย (2548, น. 9 - 18)

 3) ดัชนีวัดระดับความกลมกลืน (Goodness - of - Fit Index : GFI) ซึ่งเป็นอัตราส่วนของผลต่างระหว่างฟังก์ชั่นความกลมกลืนจากโมเดลก่อน และหลังปรับโมเดลกับฟังก์ชั่น ความกลมกลืนก่อนปรับโมเดล ค่า GFI หากมีค่าตั้งแต่ 0.90-1.00 แสดงว่าโมเดลมีความกลมกลืนกับข้อมูลเชิงประจักษ์ นงลักษณ์ วิรัชชัย (2548, น. 9 - 18)

 4) ดัชนีความกลมกลืนที่ปรับแล้ว (Adjusted Goodness - of - Fit Index : AGFI) ซึ่งนำ GFI มาปรับแก้ โดยคำนึงถึงขนาดขององศาอิสระ ($df$) ซึ่งรวมทั้งจำนวนตัวแปรและขนาดกลุ่มตัวอย่าง หากค่า AGFI หากมีค่าตั้งแต่ 0.90-1.00 แสดงว่าโมเดลมีความกลมกลืนกับข้อมูลเชิงประจักษ์ นงลักษณ์ วิรัชชัย (2548, น. 9 - 18)

 5) ดัชนีวัดระดับความกลมกลืนเปรียบเทียบ (comparative fit index : CFI) ใช้เปรียบเทียบโมเดลเชิงสมมุติฐานการวิจัยว่ามีความกลมกลืนสูงกว่าข้อมูลเชิงประจักษ์มากน้อยเพียงใด ค่าตั้งแต่ 0.90 -1.00 แสดงว่าโมเดลมีความกลมกลืนกับข้อมูลเชิงประจักษ์ นงลักษณ์ วิรัชชัย (2548, น. 9 - 18)

 6) ค่ารากของค่าเฉลี่ยกำลังสองของความคาดเคลื่อนมาตรฐาน (Standardized Root Mean Squared Residual : Standardized SRMR) เป็นค่าบอกความคาดเคลื่อนของโมเดล มีค่าน้อยกว่า 0.05 แสดงว่าโมเดลมีความกลมกลืนกับข้อมูลเชิงประจักษ์

นงลักษณ์ วิรัชชัย (2548, น. 9 - 18)

 7) ค่าความคาดเคลื่อนในการประมาณค่าตัวแปร (Root Mean Square of Approximation : RMSEA) เป็นค่าที่บ่งบอกถึงความไม่กลมกลืนของโมเดลที่สร้างขึ้น กับแมทริกซ์ความแปรปรวนร่วมของกลุ่มตัวอย่าง ซึ่งค่า RMSEA ต่ำกว่า 0.05 แสดงว่าโมเดลมีความกลมกลืนกับข้อมูลเชิงประจักษ์ นงลักษณ์ วิรัชชัย (2548, น. 9 - 18)

 8) ค่าขนาดตัวอย่างวิกฤต (Critical N : CN) เป็นดัชนีที่แสดงขนาดของตัวอย่างที่จะยอมรับดัชนีแสดงความกลมกลืนของโมเดลได้ และค่า CN ควรมีค่ามากกว่า 200 ของกลุ่มตัวอย่าง นงลักษณ์ วิรัชชัย (2548, น. 9 - 18)

 9) เมทริกซ์ความคาดเคลื่อนในการเปรียบเทียบความกลมกลืน (Fitting Residuals Matrix) หมายถึง เมทริกซ์ที่มีผลต่างของเมทริกซ์ S และ Sigma ซึ่งประกอบไปด้วยค่าความคาดเคลื่อน ทั้งในรูปคะแนนดิบและคะแนนมาตรฐาน ค่าสูงสุดของเศษเหลือในรูปคะแนนมาตรฐาน (Largest Standardized Residual) ระหว่างเมทริกซ์สหสัมพันธ์ที่เข้าสู่การวิเคราะห์กับเมทริกซ์ที่ประมาณค่าได้ โดยค่าเศษเหลือเคลื่อนที่เข้าใกล้ศูนย์ จะถือว่าโมเดลมีแนวโน้มกลมกลืนกับข้อมูลเชิงประจักษ์ ความพอดีเศษเหลือเหมาะสมอยู่ระหว่าง -2 ถึง 2

 ดังนั้น ผู้วิจัยจึงใช้เกณฑ์ในการตรวจสอบความสอดคล้องกลมกลืนระหว่างโมเดลที่ผู้วิจัยสร้างขึ้นกับข้อมูลเชิงประจักษ์ สรุปได้ตามตารางที่ 3.2

**ตารางที่ 3.2**

*ค่าสถิติที่ใช้ในการตรวจสอบความกลมกลืนของโมเดลสมการโครงสร้างตามสมมุติฐานกับข้อมูลเชิงประจักษ์*

|  |  |
| --- | --- |
| สถิติที่ใช้วัดความสอดคล้องกลมกลืน | ระดับการยอมรับ |
| 1. $x^{2}/df$(Relative Chi-square) | มีค่าไม่ควรเกิน 2.00 หรือน้อยกว่า 5 (กรณีโมเดลซับซ้อน) |
| 2. ค่า GFI(Comparative Fit Index) | มีค่าตั้งแต่ 0.90 หรือ 0.95 ขึ้นไปจะอยู่ในเกณฑ์ดีมากแสดงว่าโมเดลมีความกลมกลืน |
| 3. TLI,NNFI (Tucker-Lewis Index, Non norm Fit Index) | มีค่าตั้งแต่ 0.90 หรือ 0.95 ขึ้นไปจะอยู่ในเกณฑ์ดีมากแสดงว่าโมเดลมีความกลมกลืน |
| 4. WRMR (Weighted Root Mean Square Residual เกิน 1 ได้) | น้อยกว่า 0.90 สอดคล้องดี ระหว่าง 0.90 ถึง 1.00 สอดคล้องพอใช้ |

*(ต่อ)*

**ตารางที่ 3.2** (ต่อ)

|  |  |
| --- | --- |
| สถิติที่ใช้วัดความสอดคล้องกลมกลืน | ระดับการยอมรับ |
| 5. RMSEA (Root Mean Square Error of Approximation) | มีค่าต่ำกว่า 0.05 สอดคล้องดีมากระหว่าง 0.05-0.08 สอดคล้องดีระหว่าง 0.08-0.10 สอดคล้องพอใช้มากกว่า 0.10 ไม่สอดคล้อง |
| 6. SRMR (Standardized Root Mean Square Residual) | มีค่าต่ำกว่า 0.05 สอดคล้องดีระหว่าง 0.05-0.08 สอดคล้องพอใช้มากกว่า 0.08 ไม่สอดคล้อง |

 จากตารางที่ 3.2 สถิติที่ใช้ตรวจสอบความสอดคล้องของโมเดลตามสมมติฐานกับข้อมูลเชิงประจักษ์นั้น ใช้พิจารณาโมเดลตามสมมติฐานที่ตั้งไว้ หากค่าสถิติที่คำนวณได้ไม่เป็นไปตามเกณฑ์ที่กำหนด ผู้วิจัยจะทำการปรับโมเดลใหม่ โดยการปรับโมเดล (Model Modification Indexes : MI) ผู้วิจัยจะปรับโมเดลบนพื้นฐานของทฤษฎีและงานวิจัยเป็นหลัก โดยมีการดำเนินการคือ จะดำเนินการตรวจสอบผลการประมาณค่าตัวแปรว่ามีความสมเหตุสมผลหรือไม่ มีค่าใดแปลกเกินความเป็นจริงหรือไม่ และพิจารณาค่าสัมประสิทธิ์สหสัมพันธ์เชิงพหุยกกำลังสอง (Squared Multiple Correlation) ให้มีความเหมาะสม รวมทั้งพิจารณาค่ากลมกลืนรวม (Overall Fit) ของโมเดลว่าโดยภาพรวมแล้วโมเดลกลมกลืนกับข้อมูลเชิงประจักษ์เพียงใด และจะหยุดปรับโมเดลเมื่อพบว่า ค่าสูงสุดของเศษเหลือในรูปคะแนนมาตรฐานต่ำกว่า 2.00 (นงลักษณ์ วิรัชชัย, 2548) และโมเดลมีความสอดคล้องกับข้อมูลเชิงประจักษ์และได้ค่าสถิติตามเกณฑ์ที่กำหนดไว้

 6.5 การแปรผลข้อมูล

 6.5.1 การวิเคราะห์ค่าสัมประสิทธิ์สหสัมพันธ์ภายในปัจจัยด้วยกันเอง และระหว่างปัจจัยที่มีอิทธิพลกับการเป็นหุ้นส่วนทางการบริหารงานท้องถิ่น ได้กำหนดเกณฑ์การแปลความหมาย ดังนี้ (Wiersma, 1995)

 0.71-1.00 หมายถึง มีความสัมพันธ์กันมาก

 0.31-0.70 หมายถึง มีความสัมพันธ์กันปานกลาง

 0.01-0.30 หมายถึง มีความสัมพันธ์กันน้อย

 0.00 หมายถึง ไม่มีความสัมพันธ์

 6.5.2 การวิเคราะห์ข้อเสนอแนะ ผู้วิจัยใช้วิธีการจับกลุ่ม (Grouping) เนื้อหาและดำเนินการใช้การแจกแจงความถี่ และอภิปรายเนื้อหาเชิงพรรณนาความตามเนื้อหา

 **7. ขอบเขตด้านระยะเวลา**

 การศึกษาระยะนี้ศึกษาระหว่าง เดือนมกราคม - พฤษภาคม พ.ศ. 2560

**ระยะที่ 3 การสร้างและยืนยันนวัตกรรมการพัฒนาความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มน้ำโขง ภาคตะวันออกเฉียงเหนือ**

 โดยมีวัตถุประสงค์เพื่อสร้างและยืนยันนวัตกรรมการพัฒนาความเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มแม่น้ำโขงภาคตะวันออกเฉียงเหนือ

 **1. ขอบเขตด้านพื้นที่**

 การวิจัยครั้งนี้ผู้วิจัยได้กำหนดขอบเขตด้านพื้นที่ เฉพาะองค์กรปกครองส่วนท้องถิ่นในจังหวัดถนนยุทธศาสตร์ลุ่มน้ำโขง ภาคตะวันออกเฉียงเหนือ ได้แก่ จังหวัดบึงกาฬ หนองคาย นครพนม มุกดาหาร อำนาจเจริญ และอุบลราชธานี

 **2. ขอบเขตด้านแหล่งข้อมูล**

 แหล่งข้อมูลที่จะใช้ในการศึกษาในระยะนี้ ผู้วิจัย กำหนดไว้จาก 2 แหล่ง ดังนี้

 2.1 แหล่งข้อมูลที่เป็นเอกสาร คือ ข้อค้นพบว่าจากการวิจัยระยะที่ 2 ได้แก่

 2.1.1 ระดับความเป็นหุ้นส่วนทางการบริหารงานท้องถิ่น

 2.1.2 ปัจจัยที่มีอิทธิพลต่อการเข้าไปเป็นหุ้นส่วนทางการบริหารงานท้องถิ่น

นำมาวิเคราะห์และสังเคราะห์ให้เห็นเส้นทางศึกษาการสร้างนวัตกรรมในการเป็นหุ้นส่วนทางการบริหารงานท้องถิ่น

 2.1.3 หลักการและองค์ประกอบของการเป็นหุ้นส่วนทางการบริหารงานท้องถิ่น

 2.2 แหล่งข้อมูลที่เป็นคน ได้แก่ ผู้บริหารท้องถิ่น ประชาชน ผู้นำชุมชน องค์กรภาคประชาสังคม ปราชญ์ชาวบ้าน ฯลฯ โดยจะทำการสัมภาษณ์บุคคลดังกล่าว

 **3. ขอบเขตด้านประชากรและกลุ่มตัวอย่าง (Population and Sample)**

 วิธีการวิจัยขั้นตอนนี้กำหนดกลุ่มตัวอย่างเป้าหมายผู้ให้ข้อมูลและแสดงความคิดเห็น คือ ผู้ทรงคุณวุฒิเฉพาะด้านการบริหารงานท้องถิ่น ด้านการมีส่วนร่วม ด้านการสร้างความรู้สึกในการเป็นเจ้าของท้องถิ่น โดยการสังเคราะห์ผลการวิจัย วิเคราะห์เอกสาร งานวิจัยที่เกี่ยวข้อง ศึกษาบริบทที่เกี่ยวข้อง สร้างกลยุทธ์การพัฒนาความเป็นหุ้นส่วนทางการบริหารงานท้องถิ่น และโดยใช้วิธีการเลือกกลุ่มตัวอย่างเป้าหมายแบบการสุ่มแบบเฉพาะเจาะจง (Purposive Sampling) เครื่องมือที่ใช้ในการวิจัยเป็นแบบสอบถามแบบมาตราส่วนประมาณค่า

 การคัดเลือกผู้ทรงคุณวุฒิเป็นกลุ่มตัวอย่าง ซึ่งเป็นบุคคลที่มีความรู้ ประสบการณ์และเชี่ยวชาญ นอกจากนี้ยังต้องคัดเลือกเฉพาะผู้ทรงคุณวุฒิที่ยินดีเสียสละเวลาได้ สามารถตอบแบบสอบถามได้จนเสร็จสิ้นกระบวนการ และสามารถติดต่อได้สะดวก ผู้วิจัยได้กำหนดผู้ทรงคุณวุฒิ (Connoisseur) (Eisner, 1976, pp. 135 - 150) ที่เป็นกลุ่มตัวอย่าง โดยใช้วิธีการเลือกแบบการสุ่มแบบเฉพาะเจาะจง (Purposive Sampling) จำนวน 21 คน ช่วงของความคลาดเคลื่อนเท่ากับ .50-.48 ความคลาดเคลื่อนลดลง .02 ซึ่งผู้เชี่ยวชาญ ประกอบด้วย

 1. ตัวแทนผู้บริหารท้องถิ่น จำนวน 4 คน

 2. ตัวแทนพนักงานส่วนท้องถิ่น จำนวน 4 คน

 3. ตัวแทนภาคประชาชน จำนวน 6 คน

 4. ตัวแทนนักพัฒนาชุมชน จำนวน 2 คน

 5. ตัวแทนภาคองค์กรประชาสังคม จำนวน 2 คน

 6. ผู้เชี่ยวชาญด้านการมีส่วนร่วม จำนวน 3 คน

 รวม 21 คน

 **4. ขอบเขตด้านเนื้อหา**

 ศึกษาการสร้างนวัตกรรมในการเป็นหุ้นส่วนทางการบริหารงานท้องถิ่นในจังหวัดถนนยุทธศาสตร์ลุ่มน้ำโขงภาคตะวันออกเฉียงเหนือ โดยการวิเคราะห์เอกสารและงานวิจัยที่เกี่ยวข้อง และนำผลการจากวิจัยระยะที่ 2 มาเป็นประเด็นในการสร้างนวัตกรรม

 **5. เครื่องมือที่ใช้ในการวิจัย**

 วิธีดำเนินการโดยการสัมภาษณ์โดยใช้แบบสอบถามแบบมาตราส่วนประมาณค่าประกอบกับการทบทวนเอกสารและงานวิจัยที่เกี่ยวข้องกับบริบทของการวิจัย แล้วนำข้อมูลเชิงคุณภาพมาวิเคราะห์ร่วมกับข้อมูลเชิงปริมาณเปรียบเทียบตัวแปรปัจจัยเชิงสาเหตุและผลที่มีความสัมพันธ์กับการเป็นหุ้นส่วนทางการบริหารงานท้องถิ่น เป็นสมการโครงสร้างเชิงทฤษฎีโดยอาศัยหลักการเหตุผลสัมพันธ์ลำดับการเกิดก่อนหลัง (Birth Order) ของปัจจัยลักษณะที่มีอิทธิพลโดยตรง และโดยอ้อม ต่อการเป็นหุ้นส่วนทางการบริหารงานท้องถิ่น แล้วนำไปศึกษาเพื่อพิสูจน์สมมติฐานการวิจัยและยืนยันสมการโครงสร้างความสัมพันธ์เชิงทฤษฎีรูปแบบความสัมพันธ์เชิงสาเหตุของปัจจัยที่มีอิทธิพลต่อการเป็นหุ้นส่วนทางการบริหารงานท้องถิ่น ด้วยข้อมูลเชิงประจักษ์เพื่อยืนยันความถูกต้องเชื่อถือได้

 การสอบถามความคิดเห็นของผู้เชี่ยวชาญเกี่ยวกับโมเดลการสร้างความเป็นหุ้นส่วนทางการบริหารงานท้องถิ่น ดำเนินการดังนี้

 1. การร่างแบบสอบถามเครื่องมือที่ใช้คือแบบสอบถามจากการกำหนดกลยุทธ์โมเดลการสร้างความเป็นหุ้นส่วนทางการบริหารงานท้องถิ่น เป็นประเด็นที่ไม่มีคำตอบถูกต้องและสามารถอาศัยมติจากผู้ทรงคุณวุฒิ ซึ่งเกี่ยวข้องกับอนาคตในการสร้างความเป็นหุ้นส่วนทางการบริหารงานท้องถิ่น เพื่อนำผลวิจัยไปใช้ในการวางแผนการตัดสินใจหรือวางแผนการดำเนินงาน

 2. การสอบถามผู้ทรงคุณวุฒิโดยใช้แบบสอบถาม จะเป็นแบบสอบถามแบบมาตราส่วนประเมินค่า (Rating Scale) เพื่อให้ผู้ทรงคุณวุฒิออกความคิดเห็นในลักษณะของการจัดระดับความสำคัญในคำถามแต่ละข้อ รวมทั้งระบุเหตุผลที่เห็นด้วยหรือไม่เห็นด้วย ลงในช่องว่างท้ายคำถาม และนอกจากนี้ยังสามารถเขียนคำแนะนำเพิ่มเติมได้

**ตารางที่ 3.3**

*มาตราส่วนประเมินค่า (Rating Scale) ความคิดเห็นที่ได้จากผู้เชี่ยวชาญ*

|  |  |
| --- | --- |
| แนวทางของโมเดลการสร้างความเป็นหุ้นส่วนทางการบริหารงานท้องถิ่น | ระดับคะแนนความคิดเห็น |
| มากที่สุด | มาก | ปานกลาง | น้อย | น้อยที่สุด |
| 1. - | - | - | - | - | - |
| 2. - | - | - | - | - | - |
| 3. - | - | - | - | - | - |
| รวม | - | - | - | - | - |

 **6. การวิเคราะห์ข้อมูล**

 สำหรับการวิเคราะห์ข้อมูลของแบบสอบถามรอบนี้ จะหาค่าฐานนิยม ค่ามัธยฐาน หรือค่าพิสัย ระหว่างควอไทล์ หรือค่า IR ( Interquartile Range) หลังจากได้คำตอบจากผู้เชี่ยวชาญที่สอดคล้องเป็นอันหนึ่งอันเดียวกัน จากแบบสอบถาม โดยพิจารณาจากค่าฐานนิยม (Mode) ค่ามัฐยฐาน (Mediam) พิสัยระหว่างควอไลน์ (Inter-Quartile Range) เป็นหลัก แล้วผู้วิจัยสามารถสรุปคำตอบที่ได้ทีละประเด็น ๆ จากแบบสอบถาม เพื่อสรุปการวิเคราะห์ข้อมูลและรายงานข้อค้นพบภาพในอนาคตของสร้างความเป็นหุ้นส่วนทางการบริหารงานท้องถิ่น การวิเคราะห์ความสอดคล้องของความคิดเห็นเกี่ยวกับกลยุทธ์ โมเดลการสร้างความเป็นหุ้นส่วนทางการบริหารงานท้องถิ่นในเชิงสถิติ แล้วนำผลมาแปรผลตามหลักเกณฑ์ดังนี้

 6.1 หลักเกณฑ์การแปลผลค่ามัธยฐาน (Median)

 4.50 - 5.00 หมายความว่า กลุ่มผู้เชี่ยวชาญเห็นด้วยมากที่สุด

 3.50 - 4.49 หมายความว่า กลุ่มผู้เชี่ยวชาญเห็นด้วยมาก

 2.50 - 3.49 หมายความว่า กลุ่มผู้เชี่ยวชาญเห็นด้วยปานกลาง

 1.50 - 2.49 หมายความว่า กลุ่มผู้เชี่ยวชาญเห็นด้วยน้อย

 1.00 - 1.49 หมายความว่า กลุ่มผู้เชี่ยวชาญเห็นด้วยน้อยที่สุด

 6.2 หลักเกณฑ์แปลผลพิสัยระหว่างควอไทล์ (Inter-Quartile Range) มีเกณฑ์การแปลผลดังนี้

 0.00 - 1.50 หมายความว่า ความคิดเห็นของผู้เชี่ยวชาญสอดคล้องกันมาก

 มากกว่า 1.50 หมายความว่า ความคิดเห็นของผู้เชี่ยวชาญสอดคล้องกันน้อย

 6.3 หลักเกณฑ์การตัดสินฉันทามติ การสรุปจากความคิดเห็นของผู้ทรงคุณวุฒิที่มีต่อกลยุทธ์การพัฒนาโมเดลการสร้างความเป็นหุ้นส่วนทางการบริหารงานท้องถิ่น เพื่อนำไปปรับปรุงและจัดทำกลยุทธ์การพัฒนา ผู้วิจัยพิจารณาโดยใช้หลักเกณฑ์สำคัญ 2 ประการ คือ (1) มีค่ามัธยฐาน (Median) ตั้งแต่ 3.50 ขึ้นไป และ (2) มีค่าพิสัยระหว่างควอไทล์ (Inter-Quartile Range) ไม่เกิน 1.50

 **7. สถิติในการวิจัย**

 ในการวิจัยเพื่อสร้างตัวโมเดลการพัฒนาการสร้างความเป็นหุ้นส่วนทางการบริหารงานท้องถิ่น ผู้วิจัยใช้ค่าฐานนิยม (Mode) ค่ามัธยฐาน (Median) ค่าพิสัยระหว่างควอไทล์ (Inter-Quartile Range) เป็นสถิติในการวิเคราะห์ ดังนี้

 ค่ามัธยฐาน (Median) = $L+\left(\frac{N}{2}-F\right)×i$

 f

 Median (Mdn) คือ มัธยฐาน

 L = ขีดจำกัดล่างที่แท้จริงของชั้นคะแนนที่มีมัธยฐานตกอยู่

 F = ความถี่สะสมทั้งหมดของชั้นคะแนนที่ตกต่ำจากชั้นที่มีมัธยฐานตกอยู่

 f = ความถี่ของช่วงคะแนนที่มัธยฐานตกอยู่

. i = อันตรภาคชั้นของคะแนน

 N = จำนวนความถี่ทั้งหมด

 ค่าพิสัยระหว่างควอไทล์ (Inter-Quartile Range) = Q3 – Q1

 Q1 = $L+ (\frac{N}{4}-F) ×i$

 f

 Quartile 1 (Q1) คือ ควอไทล์ที่ 1

 L = ขีดจำกัดล่างที่แท้จริงของชั้นคะแนนที่มีมัธยฐานตกอยู่

 F = ความถี่สะสมทั้งหมดของชั้นคะแนนที่ตกต่ำจากชั้นที่มีมัธยฐานตกอยู่

 .f = ความถี่ของช่วงคะแนนที่มัธยฐานตกอยู่

 .i = อันตรภาคชั้นของคะแนน

 N = จำนวนความถี่ทั้งหมด

 Q3 = $L+ (\frac{3N}{4}-F) ×i$

 f

 Quartile 3 (Q3) คือ ควอไทล์ที่ 3

 L = ขีดจำกัดล่างที่แท้จริงของชั้นคะแนนที่มีมัธยฐานตกอยู่

 F = ความถี่สะสมทั้งหมดของชั้นคะแนนที่ตกต่ำจากชั้นที่มีมัธยฐานตกอยู่

 .f = ความถี่ของช่วงคะแนนที่มัธยฐานตกอยู่

 .i = อันตรภาคชั้นของคะแนน

 N = จำนวนความถี่ทั้งหมด

 **8. ขอบเขตด้านระยะเวลา**

 การวิจัยครั้งนี้ดำเนินการตั้งแต่ มิถุนายน – สิงหาคม 2560